**FREESTYLE SUUSATAMISE JA LUMELAUA ALAKOMITEE JUHATUSE KOOSOLEK 25.01.2022  
TOIMUS VEEBIS.**  
**OSALEJAD**: Jaan Tults, Priidik Vesi, Andres Vaab, Maria Poopuu (4 oli 6st kohal ehk FS/LL alakomitee juhatuse koosolek on otsustusvõimeline).   
**KOOSOLEKU KUTSUS KOKKU** : Alakomitee juhatuse esimees Priidik Vesi.   
  
*Külalisena oli kohal Suusaliidu peasekretär Tõnu Seil.*Priidik Vesi juhatab koosoleku sisse. Räägib läbi päevakorrapunktid, milleks on:  
1. Juuniorite MM statuutide kinnitamine  
2. Juuniorite MM osalejate nimekirja kinnitamine

3. Suusaliidu toetus Juuniorite MM osalejatele

4. Alaliidu toetus Juuniorite MM

5. Muud teemad.  
  
Käiakse läbi kõik koosoleku päevakorra punktid:

**1. Juuniorite MM statuutide kinnitamine:**

Tanel Idaranna meili põhjal (eelmise hooaja tulemused+ selle hooaja tulemused + alakomitee juhatuse otsus). Kuna eelmised kaks aastat pole covid-19 viiruse ja lumepuuduse tõttu võistlusi korraldatud, mille põhjal saaks otsustada, siis kinnitame ainult selle hooaja statuudid ja järgmiseks hooajaks teeme uued.

Statuudid prioriteetsuse järjestuses:

* Selle hooaja tulemused
* Eelmise hooaja tulemused
* Alakomitee juhatuse otsus

*Paneme statuudid 2022. Hooajaks hääletusele:*

*Kõik osalenud alakomitee juhatuse liikmed hääletasid poolt ning esitatud statuudid kinnitati*   
  
**2. Juuniorite MM osalejate nimekirja kinnitamine:**

ESL FS/LL alajuht Maria Poopu saatis kõigile osalejate nimekirja ning käime selle koos üle. Jun MM osalejateks on: Henry Sildaru, Lissel Raun, Mattias Treial, Stefan Sorokin, Graig Meriloo, Mirjam Revjagin, Simona Revjagin, Harri Tammemägi.  
  
*Toimus hääletus kinnitamaks nimekirja:  
Kõik olid poolt ning nimekiri sai kinnitatud.   
Lisasime ka sätte, et, kui jun MM-le tuleb lisa soovijaid, siis alakomitee juhatus otsustab e-maili teel.*

**3. Suusaliidu toetus Juuniorite MM osalejatele:**

ESL peasekretäri info kohaselt on EOK on teinud otsuse Noortespordi rahade eraldamise osas ning lähtuvalt seadusest läheb sellest toetusest 75% noortespordiga tegelevatele klbidele ning 25% aladele jagamiseks. Hetkel arvestatud igale jun MM-dele minevatele sportlastele lähtuvalt EOK toetuse summast kindla toetuse, mis selgub kui ESL kõigi kuue spordiala.koondvõistkonnad selguvad. Alajuht saadab ka info kõigile osalejatele, kui info ja täpsed summad teada. Saame katta osaliselt eraldtava summaga osalejate kulud. Erandiks on valitseva jun MM mailmameistri Henry Sildaru kulude katmine, kellele proovime arvestada jun MM-ga seonduvad kulud mingi summa ulatuses. Täpsed summad selguvad lähiajal.  
  
**4. Alaliidu toetus Juuniorite MM osalejatele:**

Võimaliku toetuse määramine selgub lähiajal, mille peab kinnitama eelnevalt ka ESL juhatuse eelarve komisjon. Suusaliit toetab osaliselt kõigi osavõtjate osalemist. Eesmärk parimal juhul sel reedel või esimesel võimalusel saata see info ka jun MM-l osalejatele välja.   
  
**5. Muud teemad:**

Üle kahe aasta on taas toimumas edukalt FS/LL Noortesari (kaks etappi juba ära olnud ning kaks veel ees). Samuti toimuvad üle kahe aasta taas Eesti Meistrivõistlused. Need arengud on positiivsed ning ala tervikuna on taas arenema hakanud. Samuti läheb esimest korda Taliolümpiamängudel meie ala esindama Kelly Sildaru.   
  
Koosolekut protokollis: Maria Poopuu  
Koosolekut juhtis kokku: Priidik Vesi